### 8.     Orientering om proces for revidering af plejeplan for [adresse], Kalundborg by

**Åbent**

Sagsnr.: 326-2011-88743       J.nr.: 01.05.10           Dokumentnr.:
326-2020-160954

**Sagstype**

Orientering.

**Resume og sagens baggrund**

I henhold til fredningen af [adresse] fra 2007 kræves det,
at der udarbejdes plejepaner for en 5-årig periode ad gangen. Plejeplanen for
2016-2020 er snart afsluttet, og der skal nu udarbejdes en ny plejeplan for
området. Der gives hermed en orientering om processen for udarbejdelsen af den
nye plejeplan for perioden 2021-2025.

**Indstillinger**

Chef for Vej, Ejendom og Affald indstiller, at orienteringen
om proces for revidering af plejeplan for [adresse] i Kalundborg tages til
efterretning.

**Behandling**

Teknik- og Miljøudvalget.

**Sagsfremstilling**

Møllebakken ligger som en 9,59 ha stor park i centrum af
[adresse]. [adresse] blev fredet ved Fredningsnævnets afgørelse den 16. august
2007. Naturklagenævnets endelige fredningsafgørelse er stadfæstet den 9. januar
2009. Et krav i fredningen er, at der skal udarbejdes en plejeplan for
[adresse]. Første plejeplan blev vedtaget af Teknik- og Miljøudvalget den 8.
september 2016. Plejeplanen skal revideres hvert 5. år.

Møllebakken er et helt unikt grønt område blandt andet på
grund af beliggenheden og en spændende historie. En genopretning og ændrede
plejetiltag kan være med til at fremme borgeres anvendelse af området, da det
kan blive et mere attraktivt og lettere tilgængeligt grønt åndehul/udflugtsmål til
for eksempel leg, stille stunder, cirkusbesøg eller fysisk udfoldelse.
Møllebakken er også et vigtigt led i en overordnet plan for sammenkædning af
byens grønne områder og ikke mindst som turistattraktion.

Den eksisterende 5-årige pleje- og udviklingsplan er ved at
være gennemført og en videreudvikling af [adresse] kræver en revideret
plejeplan. Af fredningen fremgår det, at Kalundborg kommune er plejemyndighed,
og at Danmarks Naturfredningsforening, Friluftsrådet og grundejer er
høringsparter. En eventuel uenighed om planens indhold afgøres af
Fredningsnævnet.

Det forestående projekt med udarbejdelse af en ny 5-årig
plejeplan vil ske i samarbejde med Danmarks Naturfredningsforening,
Friluftsrådet og grundejer. I administrationen bliver det et samarbejde mellem
Vej & Park, Natur & Miljø og Entreprenørservice, samt med orientering i
Grønt Dialogforum.

Den snart gennemførte 5-årige plejeplan 2016-2020 har haft
en målsætning om at genskabe en varieret bypark for kommunens borgere og
turister.

[adresse] har i en årrække frem til 2016 været præget af
et lavt plejeniveau. Den udvidede pleje i perioden 2016-2020 har haft fokus på
tilbageskæring af eksisterende beplantning, nyplantning eller helt fjernelse af
krat og risikotræer for at genskabe parken og især de mange udsigtspunkter. Økonomien
til gennemførelsen af disse tiltag har ligget inden for rammerne af den normale
grønne drift.

Som et ekstra tiltag har Nytteindsatsen renoveret
Poul Svendsen bænke med egetræ fra kommunalt fældede træer. Nytteindsatsen har
selv skåret træet til planker til brug ved renoveringen.

For at sikre en udvikling af [adresse] vil der i
udarbejdelsen af den nye plejeplan blive drøftet en række større anlægs- og
renoveringsopgaver. Det kan være tiltag som:

·
Renovering og udvikling af hovedindgangen fra [adresse]

·
Renovering af amfiteateret i Gryden

·
Fornyelse af belægningen på stierne

·
Ændring af skråningsanlæg langs nogle af stierne

·
Etablering af mindre erstatnings P-plads (optil 6 båse) på
[adresse]

·
Belysning på [adresse] langs stierne

·
Foryngelse og sikring af fredskovsparcellen på [adresse].

·
Udvidelse eller transformation af dele af skovareal til [adresse]
for at opnå en større biologisk variation.

·
Understøtte forekomster af sjældne kulturarter.

For gennemførelse af nogle af disse tiltag vil det kræve
tilladelse fra Fredningsnævnet.

Udarbejdelsen af den nye plejeplan 2021-2025 kan komme til
at behandle mere økonomisk tunge anlægs- og renoveringsopgaver.

Plejeplanen vil blive forelagt Teknik- og Miljøudvalget til
godkendelse.

**Økonomiske konsekvenser**

Ingen økonomiske konsekvenser.